**Javni poziv (07-2018)**

**Pružanje tehničke pomoći lokalnim samoupravama (LS) u poboljšanju internih procedura za finansiranje projekata lokalnih organizacija civilnog društva (OCD)**

## Osnovne informacije

Program „Podrška Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO“ (Swiss PRO) poboljšaće lokalne kapacitete prvenstveno u **99 lokalnih samouprava** u regionu Šumadije i Zapadne Srbije i u regionu Južne i Istočne Srbije[[1]](#footnote-1) kako bi se primenili principi dobrog upravljanja u lokalnim politikama i propisima i time povećala socijalna uključenost. Švajcarska vlada je izdvojila 6,9 miliona dolara za Program za čije je sprovođenje odgovorna Kancelarija Ujedinjenih nacija za projektne usluge (UNOPS), u saradnji sa Stalnom konferencijom gradova i opština (SKGO).

Program mora da ispuni **dva glavna cilja:**

1. Da doprinese unapređenju znanja i veština organizacija i službenika

2. Da pozitivno promeni obim i kvalitet javnih usluga koje se pružaju građanima, naročito onima iz ranjivih grupa.

Oba cilja dovešće do poboljšanih propisa, institucionalnih, tehničkih i ljudskih kapaciteta za unapređenje e-usluga. Osim toga, izgradnja kapaciteta biće omogućena lokalnim organizacijama civilnog društva (OCD), kao i institucijama koje se bave socijalnom uključenošću i rodnom ravnopravnošću.

Ukupno gledano, to će doprineti unapređenju vladavine prava na lokalnom nivou, povećanoj odgovornosti, transparentnosti, efikasnosti i delotvornosti lokalnih samouprava (LS) i konačno, poboljšanju kvaliteta života građana, naročito građana iz ranjivih grupa.

Program će koordinirati svoje aktivnosti sa ključnim institucijama na republičkom nivou, uz poštovanje nacionalnih strategija, zakona i relevantne razvojne dokumentacije, što će doprineti održivosti, obezbediti nacionalno vlasništvo i razviti nacionalne kapacitete. Sadržaj i obim Programa će u značajnoj meri upotpuniti Program podrške Evropske unije razvoju opština – Program EU PRO.

## Opravdanost intervencije

Na putu ka pristupanju EU Srbija ima veoma važan zadatak, a to je učešće u procesu socijalnog uključivanja. Kako bi ispunila zahteve i pratila EU trendove, Srbija mora dalje da razvija i unapređuje institucionalni okvir i metodologiju za praćenje politika socijalnog uključivanja i praksi na lokalnom nivou.

Na osnovu *Izveštaja o stanju institucionalnih kapaciteta, zapošljivosti ugroženih grupa i socijalnoj zaštiti u 34 grada i opštine u Srbiji[[2]](#footnote-2)*, koji je izrađen 2016. godine na uzorku od 34 opštine, zaključeno je da opštinama u velikoj meri nedostaje kapacitet za strateško planiranje i ostvarenje razvojnih ciljeva, i da bi LS trebalo da rade na unapređenju kapaciteta njihovih internih organizacija, razvoju ljudskih resursa i finansijskog upravljanja. Usluge socijalne zaštite u lokalnoj zajednici (USZLZ), u smislu mehanizma njihovog pružanja, su u ove 34 opštine uglavnom slabo razvijene ili još uvek nisu dostupne korisnicima. Ponuda usluga je vrlo skromna sa relativno malim brojem korisnika. Pored toga, veći deo usluga nije održiv pošto većina LS troši mala budžetska sredstva za ove usluge.

Osim toga, veoma mali broj lokalnih uprava ima potpuno razvijen sistem internih procedura za finansiranje projekata OCD koji bi obezbedili odgovornost i transparentnost datih procesa, kao i sistemski zasnovanih mehanizama za praćenje i procenu tih projekata. Sa ovim je blisko povezan nedostatak odgovarajuće politike o načinu na koji lokalne uprave utvrđuju šta je javni interes – kojim bi moglo da se pozabavi u projektima koje razvijaju i sprovode lokalne OCD[[3]](#footnote-3).

Da bi se ovo primenilo i da bi se podržale LS u značajnom poboljšanju lokalnih politika i praksi koje se odnose na dato pitanje, Program će obezbediti tehničku pomoć odabranim LS. Ova intervencija je u skladu sa nedavno usvojenim Podzakonskim aktom o sredstvima za podržavanje lokalnih projekata od javnog značaja koje sprovode lokalne OCD[[4]](#footnote-4).

## Ciljevi intervencije

**Krajnji cilj:** Podržati LS kako bi postale odgovornije i transparentnije u prepoznavanju, finansiranju i zadovoljavanju javnih interesa kroz projekte koje razvijaju i sprovode lokalne OCD.

**Posebni cilj:** Razviti interne politike, procedure i propise uz učešće ostalih lokalnih aktera kako bi se uspostavio stalan, sistematičan i javno dostupan mehanizam koji se sastoji od pravila i propisa o finansiranju, praćenju i proceni projekata lokalnih OCD na odgovoran i transparentan način.

## Obim intervencije

Ovaj Javni poziv je deo šire intervencije Programa koja će imati **dve glavne faze**:

**Prva faza** je ovaj Javni poziv, gde će Program pružiti tehničku pomoć (TP) do najviše 10 (deset) lokalnih samouprava da bi se preispitao trenutni status u vezi sa zahtevima da bude usklađeniji sa principima dobrog upravljanja[[5]](#footnote-5) u kreiranju politika i praksi, te da bi se razvili ili izmenili neophodni procesi, procedure i propisi za finansiranje projekata lokalnih OCD. Ovo će takođe dovesti do usklađenosti tih opština sa zahtevima gore pomenutog podzakonskog akta, a naročito njegovog člana 5[[6]](#footnote-6). Ova faza treba da traje do 7 (sedam) meseci od dana obaveštavanja LS da je odabrana za obezbeđivanje tehničke pomoći. Svi troškovi nastali u ovoj fazi i tehnička pomoć biće pokriveni Programom.

**Druga faza** će početi kada se završi pružanje tehničke pomoći i njeni rezultati budu potvrđeni u okviru Programa, tj. kada budu usvojeni i primenjeni posebni novi ili ažurirani postojeći propisi koji omogućavaju odgovorniji i transparentniji proces finansiranja projekata lokalnih OCD. Druga faza će imati zaseban Javni poziv za predloge projekata koji će biti blagovremeno objavljen. Ova faza će, međutim, imati deo koji se odnosi na **bespovratna sredstva**, tj. Program će dodeliti do pet grantova za zajednički razvijene projekte u partnerstvu LS (kao vodećeg partnera) i OCD (kriterijumi i ostale srodne informacije biće javno objavljene posle verifikacije rezultata tehničke pomoći), sa najviše **14.000 EUR po projektu**.

Teme projekata koji će biti podržani u ovoj šemi bespovratnih sredstava su:

* projekti za socijalne inovacije[[7]](#footnote-7) koji se fokusiraju na prepoznavanje socijalnih potreba i na kreiranje, predlaganje i sprovođenje neophodnih rešenja za te potrebe;
* aktivnosti socijalnog uključivanja koje se bave posebnim potrebama isključenih grupa u lokalnim zajednicama;
* zagovaranje politike na lokalnom nivou o potrebnim merama socijalnog uključivanja, što vodi do konkretne promene date politike, koju na kraju procesa ratifikuje nadležno telo lokalne uprave.

Očekuje se da partnerstvo obezbedi svoj finansijski doprinos od minimum 10% od ukupne vrednosti projekta. Biće moguće da jedna LS izgradi partnerstvo sa najviše dve lokalne OCD, ali će ukupan budžet bespovratnih sredstava za jednu opštinu ostati isti. Realizacija ovih projekata trajaće do 11 (jedanaest) meseci, a LS će biti praćene u okviru Programa kako bi se proverilo da li se pridržavaju i realizuju rezultate tehničke pomoći.

## 4.1 Proces

1. ***Podnošenje dokumenata za prijavu:***

* Obrazac za podnošenje zahteva
* Obrazac prijave za intervenciju
* U pisanoj formi izražena spremnost i prihvatanje tehničke pomoći Programa u reviziji/unapređenju postojećih ili za uspostavljanje novih lokalnih politika i propisa za dodelu sredstava lokalnim OCD za posebne projekte

*Modeli dokumenata za prijavljivanje priloženi su uz ovaj Javni poziv[[8]](#footnote-8).*

1. ***Pružanje tehničke pomoći (TP)***

Program će pružiti **tehničku pomoć u trajanju od sedam meseci za najviše deset (10) odabranih LS**, što obuhvata sledeće:

* Razvoj ili unapređenje internih propisa i procedura u vezi sa dodeljivanjem sredstava OCD za projekte od javnog interesa koji će biti u skladu sa novousvojenom Uredbom o finansiranju programa od javnog interesa koje sprovode OCD, čija će primena biti obavezna od januara 2019. godine[[9]](#footnote-9)
* Razvoj ili unapređenje lokalne politike koja definiše javni interes u interakciji LS i civilnog sektora, na osnovu čega će se definisati teme za Poziv za predloge koji će objaviti LS
* Razvoj ili unapređenje procedure za periodično preispitivanje tema od javnog interesa za buduće Pozive za predloge lokalnim OCD koje će sprovoditi LS
* Razvoj ili unapređenje mehanizama i alatki za praćenje projekata koje sprovode OCD i evaluaciju njihovih rezultata koji će LS koristiti u predstojećim godinama.

Tehnička pomoć smatraće se završenom posle verifikacije Programa. Posle verifikacije, data LS biće kvalifikovana da se prijavi za bespovratna sredstva iz Druge faze (kao što je gore opisano). Za to će biti blagovremeno razvijen i objavljen zaseban Javni poziv za predloge projekata.

## Smernice za podnosioce prijava

**5.1. Opšti kriterijumi podobnosti**

Da bi bio podoban za podršku, podnosilac prijave mora da ispuni sledeće kriterijume:

1. **Da bude jedan od 99 gradova i opština** koji mogu da se prijave za podršku programa Swiss PRO, koji takođe pripada nerazvijenim kategorijama opština, tj. **III i IV grupi prema stepenu razvijenosti[[10]](#footnote-10)**
2. Da je podnosilac **podneo zvaničan pisani dokument kojim potvrđuje svoju spremnost za rad na poboljšanju lokalnog upravljanja** u vezi sa temom Poziva, uz stručnu i tehničku pomoć programa, što neće stvoriti nikakve finansijske troškove podnosiocu.

#### 5.2. Odabir LS

* LS kojima će biti obezbeđena tehnička pomoć i bespovratna sredstva biće odabrane **kroz konkurentni postupak, na osnovu potreba za hitnom tehničkom pomoći, što će biti opisano u obrascu Prijave.**
* Program Swiss PRO **nema** obavezu da potroši sva raspoloživa sredstva na ovu aktivnost i u Prvoj fazi odabraće samo one LS koje ispunjavaju određene kriterijume, što će dati **posebnu prednost opštinama sa manje razvijenim propisima u vezi sa temom ovog Javnog poziva kako bi se omogućio njihov dalji razvoj i obezbeđivanje adekvatnih usluga građanima u ispunjavanju njihovih potreba i prava.**
* Prijava će biti odbačena ako nije dostavljena u skladu sa zahtevima, ako je nepotpuna ili je dostavljena posle krajnjeg roka.
* Geografska i tematska zastupljenost biće uzeta u obzir prilikom odabira LS.

#### 5.3. Trajanje intervencije

Sprovođenje ove **intervencije trajaće do 7 (sedam) meseci** od dana kada LS koje se prijavljuju budu obaveštene u okviru programa da su odabrane za tehničku pomoć.

**5.4. Održivost**

Dalja primena novousvojenih lokalnih politika i procedura i njihovo poštovanje biće praćeni u Drugoj fazi, kao što je opisano iznad.

1. **Kriterijumi za odabir**

Predlozi će biti odabrani na osnovu procene njihovih raznih aspekata, uključujući sledeće:

1. Relevantnost predloga za ciljeve Javnog poziva
2. Održivost predložene pomoći
3. Planirani ishodi i predviđeni uticaji pomoći

Tehnička evaluacija dobijenih prijava za ovaj Javni poziv biće obavljena u skladu sa sledećim kriterijumima za odabir **koji će dati *posebnu prednost opštinama sa manje razvijenim propisima u vezi sa temom ovog Javnog poziva kako bi se omogućio njihov dalji razvoj i obezbeđivanje adekvatnih usluga građanima u ispunjavanju njihovih potreba i prava.***

|  |  |
| --- | --- |
| **KRITERIJUMI ZA PRVU FAZU** | **MAKS. BROJ BODOVA** |
| **1 Operativni kapacitet** | **10** |
| * 1. Da li podnosilac prijave ima iskustva u upravljanju projektima?   *Podnosiocima sa referencama o uspešnoj realizaciji najmanje tri projekta u partnerstvu sa OCD (npr. projekti koji obuhvataju usluge socijalne zaštite, međunarodne donatore itd.) biće dodeljena tri (3) boda; za više od tri projekta – dodatna 2 boda (maksimalno 5 bodova)* | 5 |
| * 1. Da li je podnosilac obavio procene potreba ranjivih grupa u lokalnim zajednicama i o kreiranju, predlaganju i primeni traženih rešenja za te potrebe, koja bi želeo da uvede?   *Podnosiocima sa obavljenim procenama potreba određene ranjive grupe biće dodeljena tri (3) boda; za obavljenu procenu potreba više od jedne određene isključene grupe – dodatna 2 boda (maksimalno 5 bodova)* | 5 |
| **2 Relevantnost Intervencije** | **70** |
| * 1. Postoji li potreba za razvojem/unapređenjem procedura za nepristrasnu i transparentnu podršku projekata od javnog interesa koje sprovode lokalne OCD u skladu sa novousvojenom Uredbom o finansiranju programa od javnog interesa koje sprovode OCD?   (*Ne – 1 bod; Da, za unapređenje – 10 bodova; Da, za razvoj – 25 bodova)* | 25 |
| * 1. Postoji li potreba za razvojem/unapređenjem lokalne politike koja definiše javni interes u interakciji LS i civilnog sektora, na osnovu koje će biti jasno definisane teme za Poziv za predloge projekata za lokalne OCD (ciljne grupe, njihove potrebe)?   2. *(Ne – 1 bod; Da, za unapređenje – 10 bodova; Da, za razvoj – 20 bodova)* | 20 |
| * 1. Postoji li potreba za razvojem/unapređenjem procedure za preispitivanje javnog interesa?   *(Ne – 1 bod; Da, za unapređenje – 5 bodova; Da, za razvoj – 10 bodova)* | 10 |
| * 1. Postoji li potreba za razvojem/unapređenjem mehanizama za praćenje projekata koje sprovode OCD i za evaluacijom njihovih rezultata?   *(Ne – 1 bod; Da, za unapređenje – 5 bodova; Da, za razvoj – 15 bodova)* | 15 |
| **3 Raspodela godišnjeg budžeta (finansijski kapacitet LS)** | **20** |
| * 1. Raspodela godišnjeg budžeta za OCD tokom 2018. godine nije premašila 3.000.000 RSD?   *Raspodela godišnjeg budžeta koja premaši 3.000.000 RSD– 5 bodova, raspodela budžeta od 1.500.000 do 3.000.000 RSD – 10 bodova i raspodela budžeta ispod 1.500.000 RSD – 20 bodova* | 20 |
| **UKUPNOBODOVA** | **100** |

Za odabir će u obzir biti uzete samo prijave koje su dobile ukupan broj od minimum 60 bodova.

## Postupak prijavljivanja

#### 

#### 7.1 Obrasci za prijavu i propratna dokumenta

Podnosilac mora da podnese sledeće obrasce za prijavu **na engleskom jeziku:**

* Obrazac za podnošenje zaheva **(Aneks 1)**
* Obrazac prijave za intervenciju **(Aneks 2)**
* Pismo u kojem se izražava spremnost za rad na poboljšanju lokalnog upravljanja u vezi sa temom Poziva (model Pisma **u Aneksu 3)**

Molimo da imate u vidu da će samo gore navedena dokumenta biti ocenjena. Zbog toga je izuzetno važno da ova dokumenta sadrže sve relevantne informacije u vezi sa aktivnostima.

Dodatna dokumentacija koja se može dostaviti uz obrasce prijave: primerak važećih propisa, dokaz o prethodno sprovedenim projektima i slično.

Nedostavljanje ovih dokumenata značiće **automatsku** diskvalifikaciju prijave.

**7.2 Gde i kako poslati prijavu**

* Obrazac prijave mora se **podneti mejlom u PDF formatu (potpisan, pečatiran i skeniran)** i u originalnom editabilnom formatu, koristeći Word i Excel. Potpisane, pečatirane i skenirane verzije moraju da sadrže ista dokumenta za prijavu kao i elektronske verzije u originalnom editabilnom formatu. U slučaju neslaganja prednost će imati potpisana, pečatirana i skenirana verzija.
* Podnosilac mora da dostavi obrasce prijave **na engleskom jeziku**.
* Ukupna veličina mejla sa prijavom **ne sme da premaši 20 MB** jer je to maksimalno dozvoljena veličina mejla koju prihvata UNOPS server. Ako je prijava veća od 20 MB, dokumenta bi trebalo poslati u nekoliko mejlova, pri čemu pojedinačni mejlovi ne smeju da premaše prag od 20 MB. Svaki deo prijave trebalo bi numerisati u polju za predmet mejla (predmet mejla/broj).
* **Prijave se moraju dostaviti na sledeću mejl adresu**:

[rsoc.applications@unops.org](mailto:srpc.applications@unops.org)

Automatsko obaveštenje o isporuci uslediće posle uspešnog podnošenja elektronske prijave.

* Elektronska prijava mora se poslati sa **predmetom mejla** koji se sastoji od referentnog broja i naziva Javnog poziva (npr. Javni poziv 07-2018 – Pružanje tehničke pomoći LS u poboljšanju internih procedura za finansiranje projekata lokalnih OCD), uključujući ime podnosioca prijave.
* **Zahteve za objašnjenje** treba poslati na sledeću mejl adresu:

[rsoc.cfp.clarifications@unops.org](mailto:rsoc.cfp.clarifications@unops.org)

* **Krajnji rok za podnošenje prijava je 3. avgust 2018. godine. Sve prijave podnete posle tog roka biće odbijene.**
* Prijave/predlozi **moraju da stignu pre ponoći po lokalnom vremenu** na dan zatvaranja Javnog poziva. Podnosioci se ljubazno mole da blagovremeno podnesu prijave jer kasne isporuke zbog spore internet konekcije ili ostalih problema povezanih sa mrežom/hardverom/softverom mogu da dovedu do odbijanja prijave kao nevažeće. Biće prihvaćene samo prijave primljene preko UNOPS imejl servera.
* **Nepotpune prijave mogu da budu odbijene.**
* Prijave poslate na neki drugi način (npr. faksom, poštom ili koje se lično uručuju) ili na neki drugi mejl, a ne na onaj koji je naveden u Javnom pozivu, biće odbijene. **Neće biti prihvaćene rukom popunjene prijave.**
* UNOPS zadržava pravo da zahteva originalne verzije dostavljenih dokumenata od podnosilaca tamo gde/kada je neophodna originalna dokumentacija ili neki poseban dokument za Evaluacioni tim.

1. **Praćenje, izveštavanje i evaluacija**

Program će pratiti aktivnosti koje sprovode odabrane i finansirane LS i zahtevaće od LS da pripreme relevantnu evidenciju.

1. **Spisak aneksa**

**DOKUMENTA KOJA SE POPUNJAVAJU [[11]](#footnote-11):**

Aneks 1: Obrazac za podnošenje zahteva (Word format)

Aneks 2: Obrazac prijave za intervenciju (Word format)

Aneks 3: Pismo o zainteresovanosti (Word format)

**INFORMATIVNA DOKUMENTA:**

Aneks 4: Spisak LS u području odgovornosti programa

1. Područje odgovornosti Programa: Aleksandrovac, Aleksinac, Aranđelovac, Arilje, Babušnica, Bajina Bašta, Batočina, Bela Palanka, Blace, Bogatić, Bojnik, Boljevac, Bor, Bosilegrad, Brus, Bujanovac, Crna Trava, Čačak, Čajetina, Ćićevac, Ćuprija, Despotovac, Dimitrovgrad, Doljevac, Gadžin Han, Golubac, Gornji Milanovac, Ivanjica, Jagodina, Kladovo, Knić, Knjaževac, Koceljeva, Kosjerić, Kragujevac, Kraljevo, Krupanj, Kruševac, Kučevo, Kuršumlija, Lajkovac, Lapovo, Lebane, Leskovac, Loznica, Lučani, Ljig, Ljubovija, Majdanpek, Mali Zvornik, Malo Crniće, Medveđa, Merošina, Mionica, Negotin, Niš, Nova Varoš, Novi Pazar, Osečina, Paraćin, Petrovac na Mlavi, Pirot, Požarevac, Požega, Preševo, Priboj, Prijepolje, Prokuplje, Rača, Raška, Ražanj, Rekovac, Sjenica, Smederevo, Smederevska Palanka, Sokobanja, Surdulica, Svilajnac, Svrljig, Šabac, Topola, Trgovište, Trstenik, Tutin, Ub, Užice, Valjevo, Varvarin, Velika Plana, Veliko Gradište, Vladimirci, Vladičin Han, Vlasotince, Vranje, Vrnjačka Banja, Zaječar, Žabari, Žagubica, Žitorađa. [↑](#footnote-ref-1)
2. Procena 34 opštine obavljena je u okviru Evropskog Programa PROGRES, u saradnji sa Centrom za socijalnu politiku [↑](#footnote-ref-2)
3. Kao što je istaknuto tokom konsultacija u okviru Programa sa predstavnicima približno 90 LS, ovaj „proces“ obično se sastoji od proizvoljnih odluka lokalnih službenika i usmeren je na finansiranje većine projekata koje OCD ponude, umesto da LS unapred utvrdi ove politike i ciljeve. [↑](#footnote-ref-3)
4. <http://www.civilnodrustvo.gov.rs/upload/documents/zakoni/ur-o-sredstva-javni-interes-udruzenja055_cyr.doc> [↑](#footnote-ref-4)
5. Odgovornost / vladavina zakona, transparentnost, učešće, nediskriminacija, efikasnost i delotvornost [↑](#footnote-ref-5)
6. Molimo pogledajte fusnotu br. 4 [↑](#footnote-ref-6)
7. Socijalne inovacije u ovom Programu tumače se u skladu sa pristupom Biroa evropskih političkih savetnika i treba ih uzeti u obzir prilikom primene u ovom Pozivu za predloge: [Socijalne] „inovacije koje su socijalne kako u pogledu ciljeva, tako i sredstava. Pre svega, socijalne inovacije definišemo kao nove ideje (proizvode, usluge i modele) koji istovremeno zadovoljavaju socijalne potrebe (delotvornije od alternativa) i stvaraju nove socijalne odnose ili saradnje. Drugim rečima, ove inovacije nisu dobre samo za društvo, već takođe povećavaju kapacitet društva za delovanje“. [↑](#footnote-ref-7)
8. Za više informacija molimo pogledajte član 7 ovog Javnog poziva, Postupak prijavljivanja. [↑](#footnote-ref-8)
9. Za više informacija molimo pogledajte <http://demo.paragraf.rs/WebParagrafDemo/?did=424823> [↑](#footnote-ref-9)
10. Molimo pogledajte član 11, stavove 3 I 4 Zakona o regionalnom razvoju <https://www.paragraf.rs/propisi/zakon_o_regionalnom_razvoju.html> [↑](#footnote-ref-10)
11. Tačka 7.1 Javnog poziva [↑](#footnote-ref-11)